# Centre Moral d'Arenys de Munt

El Centre Moral d'Arenys de Munt és una associació cultural, sense ànim de lucre, fundada el 12 de gener de 1913 a l'aixopluc de la Parròquia de Sant Martí d'Arenys de Munt i segons els seus estatuts "promou l'educació integral dels infants i joves, i col·labora en la formació i desenvolupament -personal i col·lectiu- de les persones adultes, mitjançant l'organització d'activitats cívico-socials, culturals, humanístiques, assistencials, esportives i recreatives".

## Història

El diumenge, 12 de gener de 1913, el rector de la parròquia de Sant Martí d'Arenys de Munt, mossèn Narcís Farró, va anunciar, des de la trona, la convocatòria d'una reunió per fundar una societat que aglutinés la gent jove del poble al marge de qualsevol dissensió local i d'ideologies polítiques, on es poguessin distreure tot gaudint de vetllades literàries i musicals, de representacions de teatre, de lectures... Els pocs feligresos que acudiren a la cita foren l'embrió d'una institució que havia de tenir llarga vida a Arenys de Munt; aquell mateix dia ja es va elaborar un reglament interí i es van escollir els membres de la Junta.
Presidents que ha tingut l'entitat:
* 1913-14: Sr. Joan Corrales i Miralles
* 1915-18: Sr. Joseph Rossell i Riera
* 1919-22: Sr. Balomer Missé i Fornaguera
* 1923-28: Sr. Josep Borrell i Miró
* 1929-32: Sr. Baldomer Missé i Fornaguera
* 1933-34: Sr. Josep Borrell i Miró
* 1935-36 i 1940-43: Sr. Josep Colomer i Valls
* 1944-45: Sr. Josep Missé i Torras
* 1945-46: Sr. Josep Badia i Vergés
* 1946-49: Sr. Andreu Ferran i Cusachs
* 1950-51: Sr. Jaume Missé i Torras
* 1952-53: Sr. Joan Rossell i Valls
* 1954-55: Sr. Josep Sellés i Salvà
* 14è, 1955-56: Sr. Miquel Joseph i Artigas
* 1956-59: Sr. Joan Vilà i Boada
* 1960-61: Sr. Miquel Hugas i Torrent
* 1962-65: Sr. Joan Miquel i Figueras
* 1966-67: Sr. Salvador Fontbona i Umbert
* 1968-71: Sr. Jordi Mitjà i Sagué
* 1972-75: Sr. Salvador Fontbona i Umbert
* 1976-77: Sr. Antoni Espiell i Saleta
* 1978-81: Sr. Joaquim Bigorra i Pardo
* 1982-85: Sr. Pere Rossel i Cabot
* 1986-89: Sr. Josep Roca i Casals
* 1990-91: Sra. Antonia Valls i Macià
* 1992-93: Sr. Salvador Fontbona i Umbert
* 1994-95: Sr. Antonio Asín i Martinez
* 1996-99: Sr. Jordi Roca i Casals
* 2000-03: Sr. Joan Roca i Reynés
* 2004-07: Sr. Miquel Verdura i Bilbeny
* 2008-13: Sra. Montserrat Fontbona i Missé
* 2014: Sra. M. Àngels Gros i Argelés
* 2015-20: Sr. Esteve Torrent i Fontbona
* 2020-Act.: Sr. Salvador Farrerons i Bosch
La primera seu es va instal·lar a la rambla de Jalpí, núm.9 (actual Francesc Macià) on romandria durant setanta-tres anys, fins al trasllat, l'any 1986, al local anomenat Can Corrioles, seu actual de l'entitat. En un primer moment el local era de lloguer; a la planta baixa s'hi va obrir un bar, el qual, durant molts anys, va ser freqüentat només pels socis de l'entitat. El 4 de febrer de 1953, els socis compren el local.
El 18 de juliol de 1986, el vell cinema Colomer, popularment anomenat Can Corrioles, projectat l'any 1931 per l'arquitecte Enric Catà i Catà, situat a la rambla de Francesc Macià, núm. 57, passava a ser propietat del Centre Moral. La seu social la forma un conjunt edificat que es disposa sobre un solar de 917,17 m2 que dona front tant a la rambla de Francesc Macià com al carrer de les Flors. Està format per dos cossos edificats separats per un pati interior. El cos davanter dedicat a cafeteria i sala polivalent, el posterior a sala d'espectacles.

## Referències

* ↑ segons «Centre Moral d'Arenys de Munt». Gran Enciclopèdia Catalana. Barcelona: Grup Enciclopèdia Catalana., el 1917
* ↑ Estatuts del Centre Moral d'Arenys de Munt
* ↑ VVAA. 75è Aniversari del Centre Moral. 1913-1988 Editat per El Centre Moral, Arenys de Munt 1988.
* ↑ Actes de les Assembleas Generals de socis del Centre Moral d'Arenys de Munt
* ↑ «Cronologia del Centre Moral». Centre Moral d'Arenys de Munt. Arxivat de l'original el 2012-06-18. [Consulta: 7 juliol 2012].
* ↑ «Triptic Ruta Catà». Ajuntament d'Arenys de Munt. Arxivat de l'original el 2016-03-04. [Consulta: 7 juliol 2012].
* ↑ Estudi d'arquitectura Domènec Parera. Diagnosi de l'edifici del Centre Moral. Arenys de Munt. 2008

## Bibliografia

* Joan Mas i Jaurés. Història dels Pastorets del Centre Moral. Un recull d'anècdotes. Arenys de Munt 2003
* Francesc Forn i Salvà. Petita història d'Arenys de Munt. Col·lecció memòria històrica. Ed Llibres del Set Ciències, Arenys de Mar 1999
* El Batec, revista mensual del Centre Moral d'Arenys de Munt.

## Enllaços externs

* Web del Centre Moral d'Arenys de Munt Arxivat 2013-12-21 a Wayback Machine.
* Bloc del Centre Arxivat 2012-07-02 a Wayback Machine.